ตลาดหุ้นเอเชียสดใส รับดาวโจนส์บวกยาว 3 วันติด-ตัวเลขเงินเฟ้อต่ำคาดหนุนเฟดชะลอขึ้นดอกเบี้ย
ตลาดหุ้นเอเชียสดใส รับดาวโจนส์บวกยาว 3 วันติด-ตัวเลขเงินเฟ้อต่ำคาดหนุนเฟดชะลอขึ้นดอกเบี้ย
14 ก.ย. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ (14 ก.ย. 61) เนื่องจากนักลงทุนคลายความวิตกเกี่ยวกับสงครามการค้าระหว่างสหรัฐฯ และจีน หลังจากจีนได้ตอบรับคำเชิญของสหรัฐฯในการเจรจาการค้ารอบใหม่เพื่อคลี่คลายข้อพิพาทระหว่างทั้งสองประเทศ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,035.78 จุด เพิ่มขึ้น 214.46 จุด, +0.94%
ดัชนี SSE Composite ตลาดหุ้นจีนเปิดวันนี้ที่ 2,688.78 จุด เพิ่มขึ้น 2.20 จุด, +0.08%
ดัชนี HSI ตลาดหุ้นฮ่องกงเปิดวันนี้ที่ 27,229.79 จุด เพิ่มขึ้น 215.30 จุด, +0.80%
ดัชนี TAIEX ตลาดหุ้นไต้หวันเปิดวันนี้ที่ 10,776.53 จุด เพิ่มขึ้น 49.30 จุด, +0.46%
ดัชนี KOSPI ตลาดหุ้นเกาหลีใต้เปิดวันนี้ที่ 2,304.70 จุด เพิ่มขึ้น 18.47 จุด, +0.81%
ดัชนี FTSE STI ตลาดหุ้นสิงคโปร์เปิดวันนี้ที่ 3,146.22 จุด เพิ่มขึ้น 14.45 จุด, +0.46%
ดัชนี FBMKLCI ตลาดหุ้นมาเลเซียเปิดวันนี้ที่ 1,790.56 จุด ลดลง 2.04 จุด, -0.11%
ด้านนายเกิง ชวง โฆษกกระทรวงการต่างประเทศจีน เปิดเผยวานนี้ว่า จีนยินดีตอบรับคำเชิญของสหรัฐฯสำหรับการเจรจาการค้ารอบใหม่ โดยตระหนักเสมอว่าความขัดแย้งทางการค้าที่ลุกลามออกไปจะไม่ก่อให้เกิดประโยชน์ต่อฝ่ายใด ซึ่งนับตั้งแต่การเจรจาเบื้องต้นที่กรุงวอชิงตันในเดือนที่แล้วทั้งสองฝ่ายก็ยังคงทำการติดต่อกัน และหารือกันเกี่ยวกับความกังวลของแต่ละฝ่าย
ทั้งนี้ ความเคลื่อนไหวดังกล่าวของจีนมีขึ้นหลังจากนายแลร์รี คุดโลว์ ที่ปรึกษาฝ่ายเศรษฐกิจประจำทำเนียบขาว ได้ยืนยันกับผู้สื่อข่าวว่า คณะทำงานของรัฐบาลสหรัฐฯได้มีการหารือกัน และมีข้อมูลที่บ่งชี้ว่าทางรัฐบาลจีนก็มีความต้องการที่จะเจรจาเช่นกัน ด้วยเหตุนี้ นายสตีเวน มนูชิน รมว.คลังสหรัฐ ในฐานะหัวหน้าทีมเจรจาของสหรัฐ จึงได้ส่งจดหมายเชิญไปยังเจ้าหน้าที่ของจีน
นอกจากนี้ ตลาดหุ้นเอเชียยังได้รับปัจจัยบวกจากดัชนีดาวโจนส์ตลาดหุ้นนิวยอร์กที่ปิดบวกติดต่อกันเป็นวันที่ 3 เมื่อคืนนี้ โดยได้รับแรงหนุนจากหุ้นกลุ่มเทคโนโลยีที่ดีดตัวขึ้น รวมทั้งตัวเลขเงินเฟ้อสหรัฐฯที่ต่ำกว่าคาด ซึ่งจะลดแนวโน้มในกคาดหนุนเฟดชะลอขึ้นดอกเบี้ยารเร่งปรับขึ้นอัตราดอกเบี้ยของธนาคารกลางสหรัฐ (เฟด)